સોશિયલ મીડિયા પર લોકો તસવીરો શેર કરી રવિ શાસ્ત્રીની ટીકા સાથે એક બીજા ભારતીય ખેલાડીનું નામ લઇ રહ્યા છે જે કોચની દાવેદારી માટે અત્યારે અગ્રક્રમ પર છે. આ પહેલા ભારતીય ટીમ જ્યારે ઈંગ્લેન્ડનાં પ્રવાસ પર જઇ રહી હતી ત્યારે રવિ શાસ્ત્રીએ કીધુ હતું કે, ભારતીય ટીમ ઈંગ્લેન્ડમાં એક મહિનો રહેવાની છે, અને આટલો સમયે વિરોધી ટીમ અને મેદાનને સમજવા માટે પૂરતો છે. આ સાથે જ રવિ શાસ્ત્રીએ ઉમેર્યું હતું કે, જીત મેળવવા માટે ભારતીય ટીમ પીચની કંડિશન પર આધાર રાખશે. આ માટે સુનીલ ગાવસ્કરે મૌન તોડતા કહેલું કે મને સૌરવ, સચિન, સહેવાગ, દ્વવિડનાં એક સમયે ફોન આવતા હતા જ્યારે ભરતીય ટીમ વિદેશ પ્રવાસ પર જતી હતી, પરંતુ હવે રહાણે સિવાય કોઇનાં ફોન મારા પર નથી આવતા.